নেওমি এলেন ওয়াটস (জন্ম ২৮ সেপ্টেম্বর ১৯৬৮) হলেন একজন ব্রিটিশ অভিনেত্রী ও চলচ্চিত্র প্রযোজক।  তিনি অস্ট্রেলীয় নাট্যধর্মী চলচ্চিত্র ফর লাভ অ্যালোন (১৯৮৬) দিয়ে চলচ্চিত্রে আগমন করেন এবং পরবর্তীকালে অস্ট্রেলীয় টেলিভিশন ধারাবাহিক হেই ড্যাড..! (১৯৯০), ব্রাইডস অব ক্রাইস্ট (১৯৯১), হোম অ্যান্ড অ্যাওয়ে (১৯৯১), ও চলচ্চিত্র ফ্লার্টিং (১৯৯১)-এ অভিনয় করেন। মার্কিন যুক্তরাষ্ট্রে পাড়ি দেওয়ার পর ওয়াটস বছর খানেক অভিনেত্রী হিসেবে কাজ পেতে কষ্ট করেন, এবং ট্যাঙ্ক গার্ল (১৯৯৫), চিলড্রেন অব দ্য কর্ন চোর: দ্য গ্যাদারিং (১৯৯৬), ও ডেঞ্জারাস বিউটি (১৯৯৮) চলচ্চিত্র এবং স্লিপওয়াকার্স (১৯৯৭-১৯৯৮) টেলিভিশন ধারাবাহিকে কাজের সুযোগ পান।  ওয়াটস ডেভিড লিঞ্চে মনস্তাত্ত্বিক থ্রিলার মুলহল্যান্ড ড্রাইভ (২০০১) চলচ্চিত্রে উচ্চাক্ষাঙ্খী অভিনেত্রী চরিত্রে এবং ভীতিপ্রদ দ্য রিং (২০০২) চলচ্চিত্রে সাংবাদিক চরিত্রে অভিনয় করে আন্তর্জাতিক খ্যাতি অর্জন করেন। তিনি এরপর আলেহান্দ্রো গোন্সালেস ইনারিতুর নব্য-নোয়া চলচ্চিত্র ২১ গ্রাম্‌স (২০০৩) চলচ্চিত্রে দুঃখ ভারাক্রান্ত মায়ের চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ২০০০-এর দশকের তার পরবর্তী চলচ্চিত্রসমূহ ছিল আই হার্ট হাকাবিস (২০০৪), কিং কং (২০০৫), ইস্টার্ন প্রমিসেস (২০০৭), ও দি ইন্টারন্যাশনাল (২০০৯)।  প্রারম্ভিক জীবন নেওমি এলেন ওয়াটস ১৯৬৮ সালের ২৮শে সেপ্টেম্বর কেন্টের শোরহামে জন্মগ্রহণ করেন। তার মাতা মিফানি "মিভ" এডওয়ার্ডস (বিবাহপূর্ব রবার্টস) ছিলেন একজন প্রাচীন সামগ্রী বিক্রেতা ও পোশাক ও সেট নকশাকার, এবং পিতা পিটার ওয়াটস (১৯৪৬-১৯৭৬) ছিলেন শো ব্যবস্থাপক ও শব্দ প্রকৌশলী, যিনি সঙ্গীতদল পিংক ফ্লয়েডের সাথে কাজ করতেন।ইনসাইড দি অ্যাক্টরস স্টুডিও অনুষ্ঠানে বলেছিলেন, ২০০৩ মিভ ইংল্যান্ডে জন্মগ্রহণ করলেও এক থেকে সাত বছর পর্যন্ত অস্ট্রেলিয়া বসবাস করতেন। ওয়াটসের মাতামহ ওয়েলশ বংশোদ্ভূত এবং মাতামহী অস্ট্রেলীয় বংশোদ্ভূত ছিলেন।  ব্যক্তিগত জীবন thumb|upright|২০১২ সালে ওয়াটস তার তৎকালীন সঙ্গী লিভ শ্রাইবারের সাথে। ওয়াটস দ্য পেইন্টেড ভেইল (২০০৬) চলচ্চিত্রের দৃশ্যায়নের সময় বৌদ্ধধর্মের প্রতি আকৃষ্ট হন এবং এই ধর্মে ধর্মান্তরিত হন।  ২০০২ সালের আগস্ট থেকে ২০০৪ সালের মে পর্যন্ত অস্ট্রেলীয় অভিনেতা হিথ লেজারের সাথে ওয়াটসের সম্পর্ক ছিল। ২০০৫ সালে মার্কিন অভিনেতা লিভ শ্রাইবারের সাথে ওয়াটসের সম্পর্কের সূত্রপাত ঘটে। তাদের প্রথম সন্তান আলেকজান্ডার ২০০৭ সালে জন্মগ্রহণ করে এবং দ্বিতীয় সন্তান স্যামুয়েল ২০০৮ সালে জন্মগ্রহণ করে। ২০১৬ সালের ২৬ সেপ্টেম্বর ওয়াটস ও শ্রাইবার তাদের ১১ বছরের সম্পর্কের ইতি টানার ঘোষণা দেন। ২০১৭ সালে নেটফ্লিক্সের নাট্যধর্মী জিপসি ধারাবাহিকের সেটে মার্কিন অভিনেতা বিলি ক্রুড্রুপের সাথে ওয়াটসের পরিচয় হয় এবং এরপর থেকে তারা ডেটিং করছেন।  ২০১৬ সালে ওয়াটস ওয়েলসের অ্যাঙেলসির মলট্রেটের একটি ছোট ফুটবল ক্লাব গ্ল্যানট্রেট এফসির সম্মানসূচক সভাপতি হন।  তথ্যসূত্র  বহিঃসংযোগ         Naomi Watts at UNAIDS.org  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:অস্ট্রেলীয় বংশোদ্ভূত ইংরেজ ব্যক্তি বিষয়শ্রেণী:ওয়েলশ বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:এইচআইভি/এইডস কর্মী বিষয়শ্রেণী:কেন্টের অভিনেত্রী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:সিডনির অভিনেত্রী বিষয়শ্রেণী:ব্রিটিশ বৌদ্ধ বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:ব্রিটিশ চলচ্চিত্র প্রযোজক বিষয়শ্রেণী:ব্রিটিশ কণ্ঠাভিনেত্রী বিষয়শ্রেণী:বৌদ্ধধর্মে ধর্মান্তরিত বিষয়শ্রেণী:ব্রিটিশ টেলিভিশন অভিনেত্রী